Enara ipurzuri

Enara ipurzuria edo enara azpizuria (Delichon urbica) Hirundinidae familiako hegazti paseriformea da, Eurasia eta iparraldeko Afrikako eskualde epeletan bizi dena.

Sabelaldea, lepoa eta ipurtxuntxurra zuriak dira, gorputzaren gainerakoa beltza. Beste enaren modura hego luze eta zorrotzak ditu, eta isatsa laburra eta urkila formakoa. Enara arrunta baino txikiagoa da, 13 cm luze da (enara arrunta 19-20 cm) eta 20 gramo pisatzen du. Hegan doala harrapatzen ditu jaten dituen intsektuak. Euskal Herrian oso arrunta eta ugaria da. Ibilbide luzeko hegazti migratzailea da eta saldotan egiten ditu bidaiak, enarekin elkartuta batzuetan.

Beste izen batzuk 
Euskaraz izenak beste aldaera batzuk jaso ditu: Enara ipurzuria, azpizuria, (enara) buztanzuri, enara txikia, txenara txikia, hegazpizuria... eta generikoagoak diren beste batzuk, hala nola, ainara, elaia, enabera, enara, erlaia, iñara, eta abar.

Erreferentziak

Kanpo estekak 
 Enarak proiektua, Aranzadi

Hirundinidae
Euskal Herriko hegaztiak
Europako hegaztiak
Lineok deskribatutako taxoiak